**U z n e s e n i a**

**z 15.zasadnutia Mestského zastupiteľstva mesta Nové Mesto nad Váhom,**

**konaného dňa 20. júna 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mestské zastupiteľstvo**

**uznesením č.210/2017 - MsZ**

b e r i e n a  v e d o m i e

informáciu o plnení uznesení MsZ mesta Nové Mesto nad Váhom, predloženú hlavným kontrolórom mesta Ing. Milanom Bačom.

**uznesením č.211/2017 – MsZ**

b e r i e n a  v e d o m i e

správu z 15.schôdzky MsR, konanej dňa 7.júna 2017, predloženú prednostom MsÚ Ing. Dušanom Današom.

**uznesením č.212/2017-MsZ**

s c h v a ľ u j e

v zmysle § 9a) ods.9 písm. c) zákona č. 138/1991 Zb. v znení neskorších predpisov a Zásad hospodárenia s majetkom mesta Nové Mesto nad Váhom, ako nájom hodný osobitného zreteľa, o ktorom MsZ rozhoduje trojpätinovou väčšinou všetkých poslancov - predĺženie nájmu pozemkov:

parc. registra C KN č. 4054/2 zastavané plochy a nádvoria o výmere 335 m², parc. registra C KN č. 4054/3 zastavané plochy a nádvoria o výmere 33 m²,k.ú. Nové Mesto nad Váhom spolu o výmere 368 m², spoločnosti:

**ASENA, s.r.o., Nám. Dr. A. Schweitzera 194, 916 01 Stará Turá, IČO: 36 721 328**

na dobu 5 rokov, za cenu 1 € za rok, za nezmenených podmienok.

**Odôvodnenie:**

Spoločnosť požiadala o predĺženie Nájomnej zmluvy o dočasnom užívaní pozemku č. 1/2013/OPSM v znení Dodatku č. 1, ktorou jej boli dané do nájmu pozemky parc. registra C KN č. 4054/2 zastavané plochy a nádvoria o výmere 335 m², a parc. registra C KN č. 4054/3 zastavané plochy a nádvoria o výmere 33 m², spolu o výmere 368 m², nachádzajúce sa v Parku J. M. Hurbana vedľa „Kaviarne v parku“. Cena za nájom pozemkov je dohodnutá na 1 € za rok s tým, že nájomca hradí náklady na údržbu (kosenie) pozemkov a podieľa sa na ochrane a využiteľnosti prenajatých pozemkov.

Nájomca na prenajatých pozemkoch umiestnil športové a relaxačné zariadenia pre dospelých a deti ( zriadil petangové a detské ihrisko, osadil lavičky, vytvoril priestor na sedenie na vlastné náklady ),udržuje pozemky so starostlivosťou riadneho hospodárenia a užíva ich na prenajatý účel. Sú voľne prístupné a slúžia pre oddych a relaxáciu všetkých obyvateľov i návštevníkov mesta.

Zámer prenajať majetok mesta z dôvodu hodného osobitného zreteľa bol zverejnený na úradnej tabuli, na internetovej stránke mesta po dobu 15 dní.

**T: uzatvorenie zmluvy do 15.7. 2017**

**Z: prednosta MsÚ**

**uznesením č.213/2017-MsZ**

s c h v a ľ u j e

vystúpenie Mesta Nové Mesto nad Váhom ako zakladajúceho člena zo záujmového združenia právnických osôb „Združenie pre rozvoj Považia“.

**uznesením č.214/2017-MsZ**

1. b e r i e n a  v e d o m i e

informáciu o výsledkoch vyhlásených obchodných verejných súťaží na odpredaj nehnuteľnosti:

1. sklady v areáli bývalých vojenských skladov na Železničnej ul. v Novom Meste nad Váhom, evidované Okresným úradom Nové Mesto nad Váhom, katastrálnym odborom na LV 3160 bola neúspešná. Do konca lehoty na predkladanie návrhov nebol vyhlasovateľovi predložený ani jeden súťažný návrh.
2. stavba súpis. č. 10 – dom na Námestí slobody postavený na parcele č. 167 a pozemok parcela registra C KN č. 167 zastavané plochy a nádvoria o výmere 762 m², evidované Okresným úradom Nové Mesto nad Váhom, katastrálnym odborom na LV 3160 bola úspešná. Do konca lehoty na predkladanie návrhov bol vyhlasovateľovi predložený jeden súťažný návrh. Navrhovateľ splnil všetky podmienky vyhlásenej súťaže, ponúkol požadovanú najvyššiu kúpnu cenu vo výške 170 010 €. Úspešným navrhovateľom sa stala Zuzana Zelničková, Námestie slobody 9/10, 91501 Nové Mesto nad Váhom,
3. s ch v a ľ u j e

podmienky ďalšieho kola obchodnej verejnej súťaže na odpredaj nehnuteľností skladov v areáli bývalých vojenských skladov na Železničnej ul. v Novom Meste nad Váhom za rovnakých podmienok.

**Termín :15.7.2017**

**Z : prednosta MsÚ**

**uznesením č.215/2017-MsZ**

1. s ch v a ľ u j e

spôsob prevodu vlastníctva nehnuteľného majetku mesta v zmysle § 9 ods. 2 písm. a) a  § 9a) ods. 8 písm. e) zákona č.138/1991 Zb. o majetku obcí v platnom znení a podľa Zásad hospodárenia s majetkom mesta a to predaj pozemkov zameraných geometrickým plánom č.31321704/225-22/2017 zo dňa 24.05.2017, ktorým sa odčleňujú z parciel vo vlastníctve mesta:

* z parcely registra C KN č. 33 o výmere 185 m² diel 1 o výmere **26 m²** a

-  z parcely registra C KN č. 4491 o výmere 1241 m² diel 3 o výmere **13 m²** a vkladajú sa do parcely registra C KN č. 32 o výmere 245 m², k.ú. Nové Mesto nad Váhom, ktorá je vo vlastníctve žiadateľky Aleny Kucharovičovej, bytom Nové Mesto nad Váhom, **ako prípad hodný osobitného zreteľa,** za cenu 50 €/m².

**Odôvodnenie:**

Žiadateľka je vlastníčkou nehnuteľnosti, parcela registra C KN č. 32 o výmere 245 m² nachádzajúcej sa na ul. Benkovej v Novom Meste nad Váhom. Na časti pozemku parcela č. 33 /diel 1/ chce vybudovať oplotenie a časť parcely č. 4491/diel 3/ chce využiť na výstavbu rodinného domu. Jedná sa o pozemky malej výmery, ktoré susedia s pozemkami v vlastníctve žiadateľky a ich odpredaj nie je v rozpore s územným plánom mesta.

Navrhovaná cena pozemku bola stanovená znaleckým posudkom vyhotoveným Ing. Igorom Ištokom na sumu 50 €/m², čo pri celkovej výmere 39 m² činí 1950 € (slovom jedentisícdeväťstopäťdesiat eur).

b) u k l a d á

Mestskému úradu Nové Mesto nad Váhom zverejniť zámer prevodu majetku mesta na úradnej tabuli, na internetovej stránke mesta po dobu 15 dní. Po lehote zverejnenia zámeru predložiť žiadosť na schválenie na najbližšom zasadnutí MsZ.

**Termín : podľa textu uznesenia**

**Zodpovedný : prednosta MsÚ**

**uznesením č.216/2017-MsZ**

s ch v a ľ u j e

- predloženie žiadosti o nenávratný finančný príspevok (ďalej len NFP) za účelom realizácie projektu „**Zlepšenie technického vybavenia jazykovej učebne a odborných učební v ZŠ Tematínska, Nové Mesto nad Váhom**“ realizovaného v rámci výzvy IROP-PO2-SC222-2016-13, ktorého ciele sú v súlade s platným územným plánom mesta a platným programom hospodárskeho a sociálneho rozvoja mesta

- zabezpečenie realizácie projektu v súlade s podmienkami poskytnutia pomoci

- zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci, pričom plánovaná výška celkových oprávnených výdavkov projektu je 177 425,74 eur, z toho výška NFP 168 554,45 eur a plánované spolufinancovanie **8 871,29 eur,**

- zabezpečenie financovania prípadných neoprávnených výdavkov z rozpočtu mesta.

**uznesením č.217/2017-MsZ**

s ch v a ľ u j e

- predloženie žiadosti o nenávratný finančný príspevok (ďalej len NFP) za účelom realizácie projektu „**Zlepšenie technického vybavenia odbornej učebne chémie a fyziky v Základnej škole Odborárska, Nové Mesto nad Váhom**“ realizovaného v rámci výzvy IROP-PO2-SC222-2016-13, ktorého ciele sú v súlade s platným územným plánom mesta a platným programom hospodárskeho a sociálneho rozvoja mesta ,

- zabezpečenie realizácie projektu v súlade s podmienkami poskytnutia pomoci,

- zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci, pričom plánovaná výška celkových oprávnených výdavkov projektu je 21 001 eur, z toho výška NFP 19 950,95 eur a spolufinancovanie je plánované v sume **1 050,05 eur,**

- zabezpečenie financovania prípadných neoprávnených výdavkov z rozpočtu mesta .

**uznesením č.218/2017-MsZ**

s ch v a ľ u j e

- predloženie žiadosti o nenávratný finančný príspevok (ďalej len NFP) za účelom realizácie projektu „**Zlepšenie technického vybavenia počítačovej učebne v Základnej škole, Ulica kpt. Nálepku, Nové Mesto nad Váhom**“ realizovaného v rámci výzvy IROP-PO2-SC222-2016-13, ktorého ciele sú v súlade s platným územným plánom mesta a platným programom hospodárskeho a sociálneho rozvoja mesta,

- zabezpečenie realizácie projektu v súlade s podmienkami poskytnutia pomoci ,

- zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci, pričom plánovaná výška celkových oprávnených výdavkov projektu je 21 160 eur, z toho výška NFP 20 102,- eur a spolufinancovanie je plánované v sume **1 058,- eur,**

- zabezpečenie financovania prípadných neoprávnených výdavkov z rozpočtu mesta.

**uznesením č.219/2017-MsZ**

1. s c h v a ľ u j e

Všeobecne záväzné nariadenie mesta Nové Mesto nad Váhom č. 7/2017, ktorým sa ruší Všeobecne záväzné nariadenie mesta Nové Mesto nad Váhom č.2/1998-VZN – Ustanovenie zoznamu zoznam skutočností tvoriacich predmet služobného tajomstva,

1. u k l a d á

zabezpečiť vyhlásenie nariadenia jeho vyvesením na úradnej tabuli mesta najmenej

na dobu 15 dní.

**Termín: podľa textu uznesenia**

**Zodpovedný: prednosta MsÚ**

**uznesením č.220/2017-MsZ**

1. s ch v a ľ u j e

Všeobecne záväzné nariadenie mesta č. 8/ 2017–VZN o zrušení elokovaného pracoviska Materskej školy, Poľovnícka ul. 2039/12, Nové Mesto nad Váhom so sídlom v Novom Meste nad Váhom, Odborárska ulica č. 1374/10 a Základnej školy, Odborárska ul. č. 1374, Nové Mesto nad Váhom vrátane jej súčastí a o zriadení Základnej školy s materskou školou, Odborárska ul. č. 1374, Nové Mesto nad Váhom,

1. u k l a d á :
2. predložiť na MŠVVaŠ SR žiadosť o vyradenie elokovaného pracoviska Materskej školy, Poľovnícka ul. 2039/12, Nové Mesto nad Váhom so sídlom v Novom Meste nad Váhom, Odborárska ulica č. 1374/10 a Základnej školy Odborárska ulica č. 1374, Nové Mesto nad Váhom vrátane jej súčastí a o ich následné zaradenie do siete škôl ako právnickej osoby s názvom **Základná škola s materskou školou, Odborárska ulica č. 1374, Nové Mesto nad Váhom**

T: do 23.6.2017

1. v nadväznosti na rozhodnutie MŠVVaŠ SR o zmene v sieti škôl vykonať príslušné zmeny v zriaďovacej listine materskej školy a základnej školy

T: v termíne podľa rozhodnutia MŠVVaŠ SR

1. zabezpečiť vyhlásenie nariadenia jeho vyvesením na úradnej tabuli mesta najmenej na dobu 15 dní

**Zodpovedný: prednosta MsÚ**

**Termín : dľa textu**

**uznesením č.221/2017-MsZ**

po prerokovaní Hodnotiacej správy k plneniu Programovému rozpočtu mesta Nové Mesto nad Váhom k 31.12.2016

**a) k o n š t a t u j e, že:**

* Mesto splnilo príjmy spolu vo výške **15 051 181 €**, čo **je 98 %** z ročného rozpočtu a výdavky čerpalo spolu vo výške **14 470 611 €**, čo je **94 %** z ročného rozpočtu**.**
* Technické služby mesta splnili výnosy vo výške **4 653 347** **€**, čo je **103**  **%** z ročného rozpočtu a náklady čerpali vo výške **4 580 777 €,** čo je **101** **%** z ročného rozpočtu**.**
* Mestské kultúrne stredisko splnilo výnosy vo výške **524 828 €** na **98** **%** a náklady čerpalo vo výške **519 679 €**, čo je **99 %** z ročného rozpočtu**.**

**b)**  **s c h v a ľ u j e**

* záverečný účet hospodárenia mesta:

**príjmy** sú vo výške: **14 982 705,67 €**

**výdavky** sú vo výške: **14 088 383,66 €**

**Prebytok spolu 894 322,01 €**

**Nevyčerpané dotácie: -24 000,00 €**

**Prebytok 2015 na fonde opráv: - 33 141,95 €**

**Finančné operácie ( rozdiel príjm. a výdav. ) -313 751,22 €**

**Spolu prebytok   523 428,84 €**

* **prebytok** vo výške **523 428,84 €**, v zmysle § 16 ods. 6 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov **je zdrojom rezervného fondu**.

c) celoročné hospodárenie s c h v a ľ u j e bez výhrad.

d) berie na vedomie správu nezávislého auditora.

e) berie na vedomie stanovisko hlavného kontrolóra .

**uznesením č.222/2017-MsZ**

s ch v a ľ u j e

1.zmenu Programového rozpočtu mesta Nové Mesto nad Váhom na rok 2017 podľa predloženého návrhu, kde príjmy spolu sú vo výške 22 294 510 € a výdavky spolu sú vo výške 22 294 510 €.

**uznesením č.223/2017-MsZ**

b e r i e n a  v e d o m i e

správy o výsledkoch z následnej finančnej kontroly v subjektoch: Mesto Nové Mesto nad Váhom, rozpočtová organizácia a Mestské kultúrne stredisko Nové Mesto nad Váhom.

**uznesením č.224/2017-MsZ**

s ch v a ľ u je

v zmysle uznesenia č. 208/2017-MsZ, prijatého na mimoriadnom MsZ dňa 8.júna 2017 menný zoznam členov komisie :

* + - 1. PhDr. Kvetoslava Hejbalová poslankyňa MsZ
      2. JUDr. Vladimír Fraňo poslanec MsZ
      3. Ing. Alena Čechvalová poslankyňa MsZ
      4. Ing. Daniel Kopunec poslanec MsZ
      5. MUDr. Marián Mora poslanec MsZ
      6. Ing. Milan Špánik poslanec MsZ
      7. Ing. Dušan Današ prednosta MsÚ
      8. Mgr. Tatiana Šusteková odd.právne a správy

majetku MsÚ

* + - 1. Ing. Miroslav Trúsik odd.finančné a inf.

sústavy, MsÚ

* + - 1. Mgr. Dušan Hevery odd. školstva, mládeže

a teles.kultúry,MsÚ

* + - 1. Ing. Miroslav Hikel odd.výstavby a

rozvoja mesta, MsÚ

**Ing. Jozef T r s t e n s k ý**

primátor mesta

Nové Mesto nad Váhom, dňa 20.6.2017